ປ. ເກົາຫຼີໃຕ້ ໃຫ້ຄຳໝັ້ນສັນຍາ ທີ່ຈະກູ້ເຮືອຂ້າມຟາກ Sewol ຂຶ້ນມາ ຈາກທ້ອງທະເລ
ການກູ້ເຮືອລຳນີ້ ຂຶ້ນມາ ຈະຊ່ອຍ ຮຳບາດແຜຈິດໃຈ ຂອງພວກທີ່ໄດ້ຮັບເຄາະຮ້າຍ ແລະພວກຄອບຄົວຂອງເຂົາເຈົ້າ.
ປະທານາທິບໍດີ Park Geun-hye ແຫ່ງເກົາຫຼີໃຕ້ໄດ້ໃຫ້ ຄຳໝັ້ນສັນຍາທີ່ຈະກູ້ເຮືອຂ້າມຟາກ Sewol ຂຶ້ນມາ ໂດຍ ຕົກລົງເຫັນດີນຳ ຄຳຂໍຮ້ອງທີ່ສຳຄັນຂອງພວກຄອບຄົວ ຂອງພວກທີ່ເສຍຊີວິດໄປ 304 ຄົນເວລາເຮືອລຳດັ່ງກ່າວ ຫຼົ້ມໃນປີແລ້ວນີ້ ຖ້ອຍຄຳເຫຼົ່ານີ້ຂອງປະທານາທິບໍດີ ມີຂຶ້ນຢູ່ໃນຄຳປາໄສ ໃນວັນພະຫັດ ມື້ນີ້ ເພື່ອເປັນຂີດໝາຍວັນຄົບຮອບໜຶ່ງປີ ທີ່ເຮືອຂ້າມຟາກ Sewol ທີ່ບັນຈຸຄົນໂດຍສານເກີນກຳໜົດ ຫຼົ້ມລົງໃນທະເລ ລະຫວ່າງການອວ່າຍຫົວເຮືອຕາມປົກກະ ຕິ ຢູ່ນອກຝັ່ງທະເລທາງທິດຕາເວັນຕົກສຽງໃຕ້ຂອງປະເທດ ນັ້ນ ເຮືອລຳນີ້ ທີ່ບັນຈຸຄົນໂດຍສານ ຊຶ່ງສ່ວນຫຼາຍເປັນພວກນັກຮຽນມັດທະຍົມ ຍັງຈົມປີ້ນ ຂວ້ຳຢູ່ພື້ນທະເລໃນບ່ອນດຽວກັນກັບບ່ອນທີ່ມັນຂວ້ຳລົງນັ້ນ ອັນເປັນຄວາມຊົງຈຳອັນ ໜຶ່ງຂອງໄພຫາຍະນະທາງທະເລຄັ້ງຮ້າຍ ແຮງທີ່ສຸດຂອງປະເທດ ປະທານາທິບໍດີກ່າວວ່າ  “ ” ປະທານາທິບໍດີ Park ຍັງໃຫ້ຄຳໝັ້ນສັນຍາເຊັ່ນກັນວ່າ ຈະຊອກຫາສົບຂອງພວກຄົນໂດຍສານ 9 ຄົນທີ່ຍັງຫາຍສາບສູນຢູ່ໃນເວລານີ້ເຊັ່ນກັນ ໃນເຊົ້າວັນພະຫັດມື້ນີ້ ໃນລະຫວ່າງການຢ້ຽມຢາມສະຖານທີ່ໄວ້ອາໄລ ນັ້ນສະມາຊິກ ຫຼາຍໆຄົນຂອງຄອບຄົວພວກທີ່ເສຍຊີວິດໄປນັ້ນບໍ່ຍອມພົບປະກັບປະທານາທິບໍດີຈົນ ກວ່າທ່ານນາງໄດ້ຮັບປາກທີ່ຈະກູ້ເອົາເຮືອລຳນີ້ຂຶ້ນມາ ລັດຖະບານໄດ້ປະເຊີນກັບຄວາມກົດດັນຢ່າງສະໝ່ຳສະເໝີມາ ເພື່ອໃຫ້ກູ້ເຮືອຂ້າມຟາກ ທີ່ໜັກ 6825 ໂຕນຂຶ້ນມາຈາກທ້ອງທະເລເພື່ອຊ່່ອຍ ປິດເລື້ອງຄວາມເປັນຫ່ວງຂອງພວກທີ່ໄດ້ຮັບເຄາະຮ້າຍ ແລະສາມາດ ລະບຸໄດ້ຢ່າງແນ່ນອນກ່ຽວກັບສາຍເຫດແທ້ໆຂອງອຸບັດເຫດເຮືອລຳນີ້